CELEX: 32017R1588
Language: ro
Date: 2017-09-19 00:00:00
Title: Regulamentul de punere în aplicare (UE) 2017/1588 al Comisiei din 19 septembrie 2017 de modificare a Regulamentului (CE) nr. 2535/2001 în ceea ce privește concesiile privind produsele lactate originare din Canada

20.9.2017   
            
            
               RO
            
            
               Jurnalul Oficial al Uniunii Europene
            
            
               L 241/18
            
         REGULAMENTUL DE PUNERE ÎN APLICARE (UE) 2017/1588 AL COMISIEI
   din 19 septembrie 2017
   de modificare a Regulamentului (CE) nr. 2535/2001 în ceea ce privește concesiile privind produsele lactate originare din Canada
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
   întrucât:
   
               (1)
            
            
               Prin Decizia (UE) 2017/38 a Consiliului (2), Consiliul a autorizat, în numele Uniunii Europene, aplicarea cu titlu provizoriu a Acordului economic și comercial cuprinzător între Uniunea Europeană și statele membre ale acesteia, pe de o parte, și Canada, pe de altă parte (denumit în continuare „acordul”).
            
         
               (2)
            
            
               Articolul 2.4 din acord prevede reducerea și eliminarea taxelor vamale asupra importurilor de mărfuri originare din Canada, în conformitate cu anexa 2-A la acesta. Paragraful 2 din anexa respectivă prevede că părțile la acord trebuie să elimine toate taxele vamale pentru anumite mărfuri originare de la data intrării în vigoare a acordului menționat. Această regulă ar trebui să se aplice în cazul laptelui și produselor lactate importate în Uniune.
            
         
               (3)
            
            
               Regulamentul (CE) nr. 2535/2001 al Comisiei (3) stabilește norme în ceea ce privește un contingent tarifar de import cu numărul 09.4513 pentru brânza Cheddar originară din Canada. Având în vedere faptul că acordul prevede eliminarea taxelor vamale pentru produsele lactate, respectivul contingent tarifar de import ar trebui eliminat. Prin urmare, dispozițiile din Regulamentul (CE) nr. 2535/2001 privind administrarea contingentului tarifar respectiv ar trebui eliminate. Mai mult, este necesar să se actualizeze anumite dispoziții cuprinse în anexa XI la regulamentul respectiv.
            
         
               (4)
            
            
               Prin urmare, Regulamentul (CE) nr. 2535/2001 ar trebui modificat în consecință. Modificările propuse ar trebui să se aplice de la data aplicării cu titlu provizoriu a acordului și, prin urmare, prezentul regulament ar trebui să intre în vigoare cât mai curând posibil.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2535/2001 se modifică după cum urmează:
   
               (a)
            
            
               la articolul 29, alineatul (2) se înlocuiește cu următorul text:
               „(2)   Rubrica 3 din certificatul IMA 1, privind cumpărătorul, și rubrica 6, privind țara de destinație, nu se completează.”;
            
         
               (b)
            
            
               în partea III.B din anexa III, se elimină înregistrarea privind contingentul cu numărul 09.4513;
            
         
               (c)
            
            
               anexa XI se modifică în conformitate cu anexa la prezentul regulament;
            
         
               (d)
            
            
               în anexa XII, se elimină înregistrarea referitoare la Canada.
            
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 21 septembrie 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 septembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Decizia (UE) 2017/38 a Consiliului din 28 octombrie 2016 privind aplicarea cu titlu provizoriu a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (JO L 11, 14.1.2017, p. 1080).
   
      (3)  Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (JO L 341, 22.12.2001, p. 29).
   
      ANEXĂ
      Anexa XI la Regulamentul (CE) nr. 2535/2001 se modifică după cum urmează:
      
                  (a)
               
               
                  partea A se elimină;
               
            
                  (b)
               
               
                  părțile B, C și D se înlocuiesc cu următorul text:
               
            
                  „B.
               
               
                  În ceea ce privește brânzeturile de tip Cheddar încadrate la codul NC ex 0406 90 21 și de la numărul de contingent 09.4514 din anexa I.K și de la numărul de contingent 09.4521 din anexa III.B:
                  
                              1.
                           
                           
                              rubrica nr. 7, indicându-se «brânză Cheddar în forme întregi standard»;
                           
                        
                              2.
                           
                           
                              rubrica nr. 10, indicându-se «exclusiv lapte de vacă de producție națională»;
                           
                        
                              3.
                           
                           
                              rubrica nr. 11, indicându-se «cel puțin 50 %»;
                           
                        
                              4.
                           
                           
                              rubrica nr. 14, indicându-se «cel puțin trei luni»;
                           
                        
                              5.
                           
                           
                              rubrica nr. 16, indicându-se perioada pentru care este valabil contingentul.
                           
                        
            
                  C.
               
               
                  În ceea ce privește brânzeturile de tip Cheddar destinate prelucrării încadrate la codul NC ex 0406 90 01 și de la numărul de contingent 09.4515 din anexa I.K și de la numărul de contingent 09.4522 din anexa III.B:
                  
                              1.
                           
                           
                              rubrica nr. 7, indicându-se «brânză Cheddar în forme întregi standard»;
                           
                        
                              2.
                           
                           
                              rubrica nr. 10, indicându-se «exclusiv lapte de vacă de producție națională»;
                           
                        
                              3.
                           
                           
                              rubrica nr. 16, indicându-se perioada pentru care este valabil contingentul.
                           
                        
            
                  D.
               
               
                  În ceea ce privește alte tipuri de brânzeturi decât cele de tip Cheddar destinate prelucrării încadrate la codul NC ex 0406 90 01 de la numărul de contingent 09.4515 din anexa I.K și de la numărul de contingent 09.4522 din anexa III.B:
                  
                              1.
                           
                           
                              rubrica nr. 10, indicându-se «exclusiv lapte de vacă de producție națională»;
                           
                        
                              2.
                           
                           
                              rubrica nr. 16, indicându-se perioada pentru care este valabil contingentul.”